Organizmy a prostredie

Živé organizmy spolu s neživými prírodninami tvoria celok, v ktorom prebieha výmena látok a energií. Chemické prvky, ktoré tvoria anorganické aj organické zlúčeniny sa nazývajú biogénne prvky / uhlík, dusík, kyslík, vodík, fosfor, železo, horčík/. Z anorganických látok má pre organizmy najväčší význam voda, zlúčeniny vápnika, železa a horčíka. Najdôležitejšie organické látky sú cukry, tuky, bielkoviny a nukleové kyseliny. Vzťahy medzi organizmami a prostredím sú rozhodujúce pre život. Každý jedinec potrebuje vodu, vzduch, svetlo, teplo, živiny, prítomnosť iných organizmov. Vzťahy medzi organizmami a prostredím skúma ekológia. Prispôsobivosť /adaptácia/ - prispôsobenie sa prostrediu v ktorom organizmus žije. Znášanlivosť /tolerancia/ je schopnosť organizmu znášať rozsah podmienok v ktorých existuje.